09/07 2016 13:00

F.C. København og Marvin Pourié er blevet enige om at ophæve angriberens kontrakt med øjeblikkelig virkning. Dermed kan Pourié frit finde en ny arbejdsgiver.



Marvin Pourié har siden sin ankomst til FCK i 2013 været udlejet af tre omgange til belgiske Zulte Waregem, SønderjyskE i Superligaen og senest russiske FC Ufa.



- Marvin og vi har haft en god dialog, og vi har gjort det klart, at han ikke indgik i vores sportslige planer for den kommende sæson. Derfor var det den bedste løsning for begge parter at stoppe samarbejdet med det samme, så Marvin har mulighed for at finde et nyt sted at spille hurtigst muligt, siger manager Ståle Solbakken.

- Jeg vil gerne takke holdkammerater, fans og staben for vores tid sammen i klubben. Jeg har været rigtig glad for at være her og ønsker alle i FCK det bedste i fremtiden, og nu ser jeg frem til at finde en ny udfordring i min karriere, siger Marvin Pourié.